माँ।
युद्ध नज़दीक आ रहा है
घोषणापत्र
स्टेसी शिफ़ की पुस्तक
"अ ग्रेट इम्प्रोवाइज़ेशन" पर आधारित
फ़्रैंक्लिन
क्यों?
मैं अच्छे से जीना चाहता हूँ। लेकिन मैं बहुत आलसी हूँ और उसके लिए काम नहीं कर सकता।
इतना ही सरल जवाब है, सच में।
हमने तुम्हारी परवरिश ऐसा बनाने के लिए नहीं की थी।
माफ़ करना माँ, पर आपने ऐसा बनाने के लिए ही की थी।
तुम्हें पता है हम किन मुश्किलों से गुज़र रहे हैं?
मैं समझता हूँ अब समय आ गया है कि मुझे...
तुम्हें यह घर छोड़ना होगा।
अगर तुम मुझे फिर से यहाँ दिखे या मेरी किसी भी संपत्ति पर दिखे,
मैं तुम्हें पिटवाऊँगा और हथकड़ियाँ लगवा दूँगा।
- और इस पर कोई और बात नहीं होगी। - पिताजी।
- मैं वादा करता हूँ... - किसी और से वादा करना।
मेरा क्या होगा?
उससे मेरा कोई लेना-देना नहीं है।
हम इस पर सहमत नहीं हो सकते हैं।
हम उनकी शर्तें मानने के लिए बाध्य नहीं हैं।
- पहले, आप कनाडा को हड़प लेना चाहते हैं। - हम उस माँग को छोड़ चुके हैं।
मैंने नहीं छोड़ी है।
अब आप मिसिसिप्पी के तटों पर हक़ जता रहे हैं।
अगर आप क्षतिपूर्ति का भुगतान नहीं करेंगे, तो हम कहीं और मुआवज़े की माँग करने के लिए मजबूर हैं।
न्यूफ़ुंडलैंड के पानी का मुद्दा अब भी बरक़रार है।
कॉड मछली हमारी है, जनाब। हम उसे आपको नहीं सौपेंगे।
उसे आप सौंप नहीं सकते बल्कि हम उसका अनुदान दे सकते हैं।
इस तरह के अत्याचार के कारण ही युद्ध शुरू हुआ था।
- मिस्टर जे। - जनाब?
क्या मैं आपसे धूम्रपान न करने की विनती कर सकता हूँ।
इससे मेरा दम घुटता है।
- आपका इलाका... - देश।
वास्तव में।
आपका देश अटलांटिक तट से
जॉर्जिया के दक्षिणि किनारे तक फैला हुआ है।
अब, आप किस हिसाब से उसे दुगना कर रहे हैं
और उस ज़मीन पर दावा कर रहे हैं जिसे हम में से किसी ने कभी नहीं देखा है?
उस देश के हक़ से जो हम बनने वाले हैं।
फिर तो उस दायरे को और सीमित कर देना चाहिए जिससे हम सहमत हैं।
अगर आपका इरादा हमें समंदर और ऐलेगेनी के पर्वत के बीच फँसा देने का है,
तो उसे हम शांति कैसे मान सकते हैं?
अगर आपकी सरहद को आप सीमित करना स्वीकार नहीं करते हैं,
तो हम उत्तर अमेरिका के हमारे हितों को कैसे सुरक्षित कर सकते हैं?
कि आपको उत्तर अमेरिका के हित चाहिए, वही हमारे लिए चिंता का विषय है।
- मैं चाहता हूँ कोई मुझे समझाए... - श्रीमान ग्रेनविल...
...कि ऐसा कौन सा जादू है जिसके कारण न्यूफ़ुंडलैंड...
- क्या आप इतने बड़े मूर्ख हैं? - ...कनाडा का हिस्सा है भी और नहीं भी।
अगर आपमें मिसाल की सबसे प्राथमिक
- समझ भी होती, तो आप... - शायद आपका इंतज़ाम...
भगवान के लिए!
डॉ. फ़्रैंक्लिन।
मिस्टर ऑस्वल्ड।
क्या हम नुकताचीनी छोड़ सकते हैं?
किस तरह की नुकताचीनी?
वेर्साय में आपके दोस्तों ने एक नक़्शा बनाया है
जो हमारे प्रस्ताव से काफ़ी छोटा है।
ऐसा क्या?
आप यह जानते हैं। हम भी यह जानते हैं।
आपको यह बात कैसे पता चली?
उसी खेल द्वारा जिसमें हम, हम सब शामिल हैं।
अपनी ईमानदारी का सबूत देने के लिए
एक आदमी को यह बताना अच्छा है कि आपने उसकी जेब काट ली है।
मिस्टर ऐडम्स, उन्हें बोलने दीजिए।
वे लोग ही हैं जो आपको पर्वतों के पूर्व में फँसाए रखना चाहते हैं।
बाकी सब रेड इंडियन्स और स्पेन को चला जाएगा, हम्म?
हम दोनों को क़ाबू में रखने के लिए।
क्या हम इस बात सहमत नहीं हो सकते कि फ़्रेंच के सामने झुकने के बजाय हमारे साथ अभी, इसी कमरे में
समझौता कर लेने से आपका ज़्यादा फ़ायदा होगा?
क्या आप हमें कनाडा देंगे?
हम नहीं दे सकते।
क्या आप ज़ब्त की गई संपत्ति के लिए क्षतिपूर्ति को छोड़ देंगे?
अगर आप भी वही करें तो।
क्या आप मिसिसिप्पी के पूर्वी किनारों की ओर की सारी भूमि को छोड़ देंगे
और नदी पर नेविगेशन के अधिकारों की गारंटी देंगे?
हम ऐसा करेंगे।
क्या आप न्यूफ़ुंडलैंड तट पर हमें मछली पकड़ने का अधिकार देंगे?
- तट पर कई समझौता नहीं... - हमें...
मंत्री वेर्ज़ेन से और कोई बातचीत किए बिना अभी अपना समर्थन दीजिए
और मेरा जवाब हाँ होगा।
मुझे नहीं पता।
आपका क्या मतलब है?
मतलब मुझे नहीं पता।
आपको नहीं पता अगर आप हाँ कहेंगे?
आपने सही कहा।
तो आपको कब पता होगा?
मैं कह नहीं सकता, लेकिन मैं यह जानता हूँ कि अभी मुझे नहीं पता।
ख़ैर...
रात के खाने का समय हो गया है।
मिस्टर ऐडम्स। मिस्टर जे आपसे बात करना चाहते हैं, जनाब।
क्या वह तुमसे अच्छा बर्ताव करते हैं, बेनुआ?
मिस्टर जे सबसे अच्छे मालिक हैं।
धूम्रपान न करने के लिए कहा जाना। इतनी हिम्मत।
क्या आप मुझे यही बताना चाहते हैं?
वह जो आदमी थे अब वैसे नहीं रहे हैं। बदक़िस्मती से यह बात साफ़ है।
और इस बारे में आप क्या करना चाहते हैं?
आप पहले से ही वह तय कर चुके हैं।
मैं केवल अपनी रज़ामंदी दे रहा हूँ।
मुझे आप पसंद नहीं हैं।
सच में?
मुझे आपका दंभी होना पसंद नहीं हैं।
मुझे आपका विनम्रता का दिखावा करना पसंद नहीं है।
मुझे आपकी कथित चतुराई पसंद नहीं है
जिसका इस्तेमाल करके आप उन लोगों को असमर्थ कर देते हैं जो आपकी इस धोखेबाज़ी को समझ लेते हैं।
मुझे आपके अनैतिक शौक पसंद नहीं हैं।
अपने से आधी उम्र के किसी शख़्स के लिए ठीक है,
लेकिन बड़ी उम्र के किसी शख़्स के लिए पक्का ही विकर्षक है।
मुझे आपकी नैतिकता की कमी, आपकी नाज़ायज़ संतान,
आपकी निजी आदतें, आपका पहनावा पसंद नहीं है।
मुझे आपकी उस छोटी सी किताब से घिन्न आती है।
ख़ैर, मैंने फ़िलाडेल्फ़िया में अग्निशामकों के लिए एक कंपनी शुरू की थी।
उसके कोई तो मायने होने चाहिए।
मैंने जो भी कहा है
वह बस एक प्रस्तावना है।
"...ख़ुद को देशभक्त कहने वाले सभी की निंदा करने
और उस विद्रोह से नफ़रत करने के लिए मजबूर करती है जिसे वे गैरक़ानूनी रूप से भड़काते हैं।
लेकिन दादाजी ने मुझे चुप रहने और अपनी ख़ुद की संभावनाओं को ख़तरे में नहीं डालने के लिए कहा है,
क्योंकि कोई भी पक्ष विजेता हो सकता है।
क्योंकि, अस्थिर समय में, बाहर से कुछ और दिखना और अंदर से कुछ और होना समझदारी है,
और इस प्रकार किसी भी तरह से मुनाफ़ा पाया जा सकता है, या ऐसा वह मुझे निर्देश देते हैं।
धोखा देने की कला में कोई भी बुद्धिमान नहीं है।"
क्या मैं देख सकता हूँ?
कोई चतुर बात नहीं कहेंगे?
मेरे कुछ कहने से क्या फ़र्क पड़ता है? आप पहले ही मुझ पर मुक़मदा चलाकर मुझे सज़ा सुना चुके हैं।
एक निर्दोष आदमी इसका विरोध करता।
एक दोषी आदमी भी करता।
इससे मैं आपको बर्बाद कर सकता हूँ।
आप बहुत समय से चाह रहे हैं।
यह आपका मौक़ा है।
आपसे ज़्यादा बड़ा पाप मैं और किसी को नहीं मानता...
देशद्रोह के सिवाय।
धन्यवाद। शायद यही कहना चाहिए।
आप अंग्रेज़ों के प्रस्ताव के बारे में क्या सोचते हैं?
वे हमें उम्मीद से ज़्यादा देने को तैयार हैं।
तो फिर आपने हिचकिचाहट क्यों दिखाई?
क्योंकि...
एक तरफ़ मेरा वादा है और दूसरी तरफ़ मेरा कर्तव्य है।
अगर हमने स्वीकार कर लिया तो आपको क्या लगता है फ़्रेंच क्या कहेंगे?
वे इस नतीजे पर पहुँचेंगे कि मेरे वादे के कोई मायने नहीं हैं...
और वे सही होंगे।
आप किस देश की सेवा करने का इरादा रखते हैं?
मैं यहाँ अमेरिका के लिए आया हूँ, जनाब।
बाकी किसी चीज़ की मुझे कभी परवाह नहीं रही है।
तो फिर आपकी और मेरी दुश्मनी को ख़त्म करें?
बिल्कुल।
आपने मुझसे पूछा नहीं कि यह ख़त मुझे कैसे मिला।
मेरा संदेह है कि मिस्टर बैंक्रॉफ़्ट ने यह आपको दिया होगा।
उन्होंने आपको बताया?
बिल्कुल नहीं, लेकिन वह अंग्रेज़ों के लिए काम करता है।
आपको यह बात मालूम थी?
काफ़ी समय से।
आपने उसे अपना घनिष्ठ मित्र बनाया।
वह यहाँ बैठा था और सबसे संवेदनशील मामलों के बारे में जानता था।
वह कलह की जड़ है और उसने जालसाज़ी की है
और उन सभी चीज़ों को कमज़ोर करने का काम किया है जिनके प्रति हम प्रतिबद्ध रहे हैं।
वह सच है, लेकिन उसके अलावा वह अच्छा बंदा है...
...और इसके लिए मैं उसे दोष नहीं दे सकता।
मैं...मैं अपने ठहरने की जगह पर अब वापस जा रहा हूँ।
चलो! फुर्ती दिखाओ, सड़ू चूहों!
ड्यूक डे ला वोयों के लिए।
चलो! फुर्ती दिखाओ, गंदी मछलियों!
बैरों डा रोमेनविल के लिए।
जल्दी करो। वह बुला रहे हैं!
मार्की डे कैस्ट्री के लिए।
काउंट डे मॉन्टबैर्रे के लिए।
चांसलर मपू के लिए।
क्या?
और कोशिश करो।
तुम्हें क्या चाहिए?
मेरे पास एक संदेश है।
"मेरे शेर।"
मैं यहाँ ध्यान लगाने की कोशिश कर रहा हूँ।
लगता है कि ज़्यादा ध्यान नहीं लगा रहे।
"आपके भाई राजा होंगे, लेकिन मुझ पर आपका राज है।"
"मेरे उत्तर और दक्षिण के कार्यक्षेत्र अपनी दौलत लुटाने के लिए तैयार हैं"...
मैं हर उस औरत की ज़िम्मेदारी नहीं ले सकता जिसमें लिखने की उत्तेजना हो।
बेचारा लड़का।
तुम्हें कितना दुःख होता होगा।
बकवास करना बंद करो और मान लो कि तुम हार चुके हो।
कौन कहता है मैं हार चुका हूँ?
बीस हज़ार लिव्र कहते हैं।
शतरंज पर दाँव लगा रहे हो?
वह खेल भावना नहीं है।
ठीक है।
लग गया दाँव।
बीस हज़ार।
क्या?
मैं... कुछ नहीं।
फिर से बताना तुम कौन हो?
आपका विनम्र सेवक, श्रीमान ला काउंट।
तुम शतरंज के बारे में कुछ जानते हो?
थोड़ा बहुत।
ख़ैर?
तुम्हारा क्या सुझाव है कि मैं क्या करूँ?
अपने प्यादे को लीजिए और...
यह अनुचित है।
हर हारने वाला यही कहता है।
मुझे फिर से अपना नाम बताना।
गिलेम टेम्पल।
देवियों और सज्जनों,
मैं आपका परिचय करवाता हूँ श्रीमान गिलेम डे टेम्पल से।
मेरे नए...
खेल मंत्री।
आज आप कैसे हैं, डॉक्टर?
जैसा आप मुझे देख रहे हैं, जनाब।
मुझे डर है कि समझौते की इन बातचीतों ने आपको ज़रूरत से ज़्यादा थका दिया होगा।
आप ऐसा क्यों कह रहे हैं?
मैं नहीं चाहता कि आप बुरा मानें।
मुझे कोई फ़र्क नहीं पड़ता। बोलिए।
आख़िरी मुलाक़ात में हमारे सामने एक प्रस्ताव रखा गया था।
ऐसा जिस पर हम शायद राज़ी हो सकते थे।
और उसे सुनकर
आप उलझन में पड़ गए।
आपको लगता है मेरा दिमाग़ ख़राब हो गया है।
ऐसा है क्या?
हो सकता है, लेकिन मुझे सबसे आख़िरी में पता चलेगा।
आपको पहेलियों में बात करके ख़ुशी मिलती है, जनाब।
मुझे स्पष्टता पसंद है।
डॉ. फ़्रैंक्लिन व्यवस्था के प्रश्न में फँस गए थे। और कुछ नहीं हुआ था।
मैं इस पर बातचीत करके संतुष्ट हो चुका हूँ।
जैसा मुझे याद है, आपने और मैंने भी कुछ बातचीत की थी।
उसे भी सुलझा लिया गया है।
अब हम कहाँ खड़े हैं?
हमें चार चीज़ों को पाना है।
हमारी आज़ादी, हमारी सरहदें, हमारे क्षतिपूर्ति...
और हमारी पवित्र कॉड मछली, बेशक।
हाँ। वह कॉड मछली।
सबसे अच्छा यही होगा अगर हम में से कोई एक ही बोले।
कौन?
मैं इस बात से संतुष्ट हूँ कि मैं बोलूँगा।
मुझे नहीं लगता।
माफ़ कीजिए?
आप बहुत रूखा बोलते हैं, जनाब। आपके बात करने से हमें कोई सद्भावना नहीं मिलेगी।
और आपको लगता है आपके बात करने से मिल जाएगी?
मैं बहुत गुस्सैल हूँ... या ऐसा मुझे ऐसा बताया गया है।
ख़ैर, फिर तो मैं ही बचता हूँ।
आपका कथित आकर्षण किसी काम का तो होगा ही।
वे लोग आ गए।
क्या आप सज्जन मेरे लिए एक कुर्सी लगा देंगे?
मैं इसे सीधे बैठकर करना पसंद करूँगा।
आपकी हालत में काफ़ी सुधार आ गया है, डॉक्टर?
इससे बेहतर कभी न था, जनाब।
तब हम आशा कर सकते हैं कि आज का दिन वह सामंजस्य लाएगा जिसे हम सभी चाहते हैं।
हम उसी भावना और आशा में आगे बढ़ रहे हैं।
मिस्टर ग्रेनविल कहाँ हैं?
मछली पकड़ने गए हैं।
क्या आप बिना किसी शर्त के हमारी आज़ादी को स्वीकार करते हैं?
हम इसे स्वीकार करते हैं।
हमारे देश की सीमाएँ वैसे ही तय होंगी जैसी बात हुई थी,
मिसिसिप्पी के पूर्वीय तटों तक फैली होंगी।
सहमत हैं।
और न्यूफ़ुंडलैंड तट पर कॉड मछलियों को पकड़ने का अधिकार,
वह भी हमारे पास रहेगा।
बिल्कुल।
- फिर इन ख़ास मुद्दों के बारे में... - एक मुद्दे पर अब भी बात करनी है।
हम क्षतिपूर्ति के सवाल को लेकर काफ़ी अटल हैं।
क्राउन के उन वफ़ादार लोगों के लिए मुआवज़ा होना चाहिए
जो आपके प्रयोग में भाग नहीं लेना चाहते हैं।
तो फिर अमेरिका के हुए नुक़सान की भरपाई चीज़ों द्वारा की जानी चाहिए।
वह हमें स्वीकार नहीं है।
मिस्टर ऑस्वल्ड।
इसमें मेरे अकेले का फ़ैसला नहीं चलेगा, जनाब।
और आपके पास जश्न मनाने के लिए यहाँ बहुत कुछ है।
हो सकता है।
लेकिन हम अपनी ही प्रताड़ना के विशेषाधिकार के लिए भुगतान नहीं करेंगे।
हम बहुत क़रीब हैं, डॉक्टर।
मुझे डर है कि उतने क़रीब नहीं हैं।
क्या मैं एक छोटा सा अवकाश लेने का प्रस्ताव दे सकता हूँ?
आपने यह नहीं कहा था कि आप इस बात पर अड़ियल होंगे।
आपने पूछा नहीं था।
मैं आगे की रियायतों के बदले में झुकना पसंद करूँगा।
यह सिद्धांत पर सुविधा को प्राथमिकता देना है।
आपको आम तौर पर उस संबंध में पक्षपाती माना जाता है।
जनाब, आप मेरे बारे में या मेरे आदर्शों के बारे में क्या जानते हैं?
मुझे यह अच्छे से पता है कि यह इंसान और देश को एक नहीं मानने का समय नहीं है।
इसका क्या मतलब है?
आपके बेटे के साथ आपका मनमुटाव आपका निजी मामला है।
मिस्टर जे।
- आपको लगता है मैं संधि के ज़रिए उसे सज़ा देना चाहता हूँ? - मुझे लगता है आपके फ़ैसले पर संदेह के बादल छा गए हैं।
मुझे हमेशा से द्वंद्वयुद्ध बेतुका लगता था, लेकिन आप मुझे दोबारा सोचने पर मजबूर कर रहे हैं।
- आप खड़े भी नहीं हो सकते। - मैं कोशिश करूँगा!
सज्जनों!
मैं कुछ शब्दों का सुझाव देना चाहूँगा।
क्या मैं आपसे दोबारा बोलने की गुज़ारिश कर सकता हूँ?
"कि कांग्रेस सिफ़ारिश करेगी"...
- नम्रतापूर्वक सिफ़ारिश करेगी। -"नम्रतापूर्वक सिफ़ारिश करेगी
अमेरिका से कि वे सभी ज़ब्त संपत्तियों के वफ़ादार मालिकों को
मान्यता दें और क्षतिपूर्ति प्रदान करें।"
अगर मुमकिन हो।
यह सहयोग के बिना शब्दों का एक संग्रह है।
क्या आप हमें कुछ समय देंगे, कृपया?
उनके पास अमेरिका पर कुछ भी करवाने के लिए दबाव डालने की ताक़त नहीं है।
उनके देश को केवल उग्रता और करों के प्रति नापसंदी ने जोड़े हुए रखा है।
मुझे उनके संघटन के बारे में पता है।
तब आप समझते हैं कि रियायत अर्थहीन है।
नहीं, इसका मतलब है कि हम फ़्रांसीसी को विफ़ल करेंगे। और हम यहाँ वही करने आए हैं।
- हम कम से कम फ़्लोरिडा रखेंगे। - वह स्पेन को दिया जा रहा है।
चलिए इसे ख़त्म करते हैं।
धत् तेरे की।
डॉ. फ़्रैंक्लिन, मिस्टर ऐडम्स, मिस्टर जे।
हमने क्षतिपूर्ति के बारे में आपके प्रस्ताव के बारे में सोचा और हम उसे स्वीकार करते हैं।
और हम इस समझदारी के लिए आपका धन्यवाद करते हैं।
चूँकि हम अन्य मामलों पर सहमत हैं,
क्या हम कह सकते हैं कि हम पाँच के बीच, इस समय, शांति समझौता हो चुका है?
वास्तव में कह सकते हैं।
तो फिर, सज्जनों...
यह रहा आपका अमेरिका।
क्या आप एक और लेंगे, डॉक्टर?
मेरे ख़्याल से मैं लूँगा।
मुझे लगा था कि आपको बिल्कुल नहीं पीनी थी।
अगर मैं अमेरिका की सलामती का जाम न उठा पाऊँ,
तो शायद आपको मुझे यहीं दफ़ना देना चाहिए।
कांग्रेस द्वारा हमें जेल में न फेंके जाने के नाम।
उन्हें कौन बताएगा कि हमने उनके निर्देशों को अनदेखा कर दिया?
मुझे याद आ रहा है कि आप ऐसा करने को आतुर थे।
मैं उन्हें बता दूँगा और ख़ुशी से बताऊँगा।
इतना दुष्ट आदेश तोड़ना गौरव की बात है।
क्या हम एक फ़्रेंच राजा की ख़ुशी के लिए अपनी मर्यादा भंग कर देते?
वह चिट्ठी लिखिए, मिस्टर ऐडम्स, और मैं आपसे विनती करता हूँ कि अपनी ज़ुबान पर लगाम मत लगाइएगा।
ठीक है, आपका अटपटा लहजा दूसरों को दुर्बल कर देता है, जनाब।
इस बार मैं इसका बुरा नहीं मानूँगा।
अरे, कम से कम एक घूँट तो पी लीजिए।
आपके पास क्या है?
बढ़िया सी पोर्ट।
मैं क्लैरेट पीना पसंद करूँगा।
तो, क्लैरेट ही मिलेगी, मिस्टर जे।
शायद आपको इसे पूरा भर देना चाहिए।
क्या हम सलामती के शब्द कहें?
आप जो चाहे कह सकते हैं।
सदाचार, ईमानदारी, लोगों की शिक्षा
और कानून के शासन के नाम।
इनके बिना कोई देश नहीं होता है।
न ही वह देश कहलाने लायक़ होता है।
- आमीन, जनाब। - आमीन।
डॉ. फ़्रैंक्लिन, मैंने आज आपसे बदतमीज़ी से बात की और उसके लिए मैं आपसे माफ़ी माँगता हूँ।
मैं ऐसे ही माफ़ी दे सकता हूँ।
और फिर भी मुझे आपसे पूछना होगा,
क्या आप इस पर दस्तख़त करना चाहते हैं,
वेर्साय से और सलाह लिए बिना?
ख़ैर, कम से कम वेर्ज़ेन को इसके बारे में बताना तो चाहिए।
वह आपका काम होगा।
ख़ैर, मैं दरबार में एक आदमी को जानता हूँ।
यह मत कहना कि वह लेनुआ है।
नहीं। कोई और है।
कौन है?
मुझे नहीं पता। वेर्साय से है।
मैं नाश्ता कर रहा हूँ।
उसका कहना है कि ज़रूरी बात है।
इन लोगों को आख़िर अंदर कौन आने देता है? मैं तैयार भी नहीं हुआ हूँ।
कमबख़्त इतना ज़रूरी क्या है...
प्रथम मंत्री।
- आप यहाँ क्या कर रहे हैं? - मेरे पास आपके लिए कुछ है।
क्या आपने दरबार से आए किसी आदमी को देखा?
- मैं। - क्या?
दरबार से मैं ही आया हूँ।
मुझे समझ नहीं आ रहा कि क्या हो रहा है।
मैं काउंट आरतोआ का मुलाज़िम हूँ।
- कब से? - हाल ही में ऐसा हुआ है।
और उन्होंने आपको भेजा है?
नहीं, मेरे दादाजी।
- उन्होंने आपके दादा को भेजा है? - मेरे दादाजी ने मुझे भेजा है।
आपके दादा आरतोआ को कैसे जानते हैं?
- वह नहीं जानते। - तो फिर वह क्यों...
वह चाहते थे कि आपके पास जल्द से जल्द इसकी एक प्रति पहुँच जाए।
यह क्या है?
दादाजी आपको बताना चाहते हैं
कि वह अमेरिका और फ़्रांस के बीच मित्रता को कम नहीं मानते
और आशा करते हैं कि आप भी ऐसा ही महसूस करेंगे।
कमीना कहीं का।
श्रीमान ला काउंट?
श्रीमान ला काउंट!
मैं लंदन से लौटकर आ गया हूँ!
प्रथम मंत्री!
मैं सीधे लॉर्ड शेलबर्न के सहायक से मिला था।
वे हमारे साथ अलग से समझौता करने के लिए तैयार हैं।
उन्होंने यह बात काफ़ी स्पष्ट कर दी है...
यह क्या...
लेकिन...
क्या यह...
फ़्रैंक्लिन ने वहाँ बैठकर वादा किया था...
उन्होंने वादा किया था कि...
उसने हमारी वाट लगा दी।
व्हो! व्हो, व्हो।
डॉ. फ़्रैंक्लिन, मिस्टर ऐडम्स। देर से आने कि लिए माफ़ी चाहता हूँ।
वे लोग ऊपर तैयार हैं।
- आज आपका सेवक कहाँ है? - कौन?
बेनुआ।
वह भाग गया।
मैंने उससे कहा था कि मैं उसे आज़ाद कर दूँगा, लेकिन कमबख़्त ग़ुलाम बस इंतज़ार नहीं कर पाया।
आप में से कौन पहले दस्तख़त करेगा?
डॉ. फ़्रैंक्लिन करेंगे।
आज़ाद, स्वायत्त...
और स्वतंत्र।
इसमें यही लिखा है।
बी' फ़्रैंक्लिन
वह अपनी लाश के पहले संस्करण से नाख़ुश थीं।
उन्हें लगा कि उससे वह बहुत ज़्यादा...
मरी हुई दिख रही थीं?
इसलिए उन्होंने एक और बनवाया।
यह वाली काफ़ी शांत है।
बस ख़ूबसूरती की नींद।
मैं ख़ुद भी यही चाहता।
जब आप शाही होते हैं तो आप तय करते हैं कि आप कैसे दिखेंगे,
मरने के बाद भी।
लेकिन बाकी हम सब...
आपने मिलने के लिए उदासीन जगह चुनी।
मैं आपसे पैसी में नहीं मिल सकता।
ऐसी चीज़ें नहीं की जाती हैं।
और आप, मुझे लगता है, कि ख़ुद वेर्साय चलकर नहीं आएँगे।
इसके अलावा, मुझे यह जगह पसंद है।
फ़्रेंच राजाओं के शासन के एक हज़ार साल।
किसी को उनकी ग़लतियाँ याद नहीं रहीं, केवल यही कि उन्होंने शासन किया था।
लेकिन आपके लिए इसके कोई मायने नहीं होंगे।
यह मेरा इतिहास नहीं है।
नई दुनिया, जहाँ हर चीज़ मुमकिन है।
मुझे डर है कि दुनिया वही है और इसमें उसी तरह के लोग हैं।
केवल विचार अलग है।
वह विचार क्या है? मुझे कभी ठीक से समझ नहीं आया।
कि आज़ाद लोगों को ख़ुद पर शासन करना चाहिए,
सामान्य ज्ञान और महान भलाई में विश्वास द्वारा मार्गदर्शन के साथ।
और अगर उनमें सामान्य ज्ञान की कमी हो?
तो फिर मेरा मानना है कि उन्हें वही मिलना चाहिए जिसके वे लायक़ हैं।
जब हम पहली बार मिले थे, मैंने सोचा था,
"यह आदमी चतुर है लेकिन मेरे जितना चतुर नहीं है।"
लेकिन अब मैं सोचता हूँ कि आप कितने चतुर हैं कि मुझे वह सोचने पर मजबूर किया।
आप झूठी तारीफ़ कर रहे हैं।
हर कदम पर यह एक आविष्कार था
और मुझसे ज़्यादा और किसी को हैरानी नहीं है कि यह काम कर गया।
आपने मेरी आँखों में आँखें डालकर मुझसे वादा किया था।
और आपने जेरार्ड को इंग्लैंड भेज दिया था।
मैंने भेजा था, हाँ।
तो सवाल यह नहीं है कि किसने किससे झूठ बोला...
लेकिन किसने बेहतर झूठ बोला।
आप जानते हैं कि मेरी पत्नी क्या कहती है?
जीत की घोषणा कर दो और उसका श्रेय ले लो, भले ही असल में वह हार क्यों न हो।
वह सुनने में काफ़ी समझदार लगती हैं।
जानते हैं, उसे दरबार में आने की अनुमति नहीं है।
उसके पिता बस एक व्यापारी थे।
हमने राजा की मर्ज़ी के बिना शादी की थी।
अमेरिका में इस सबसे फ़र्क नहीं पड़ता, है न?
आपको आकर उस देश को देखना चाहिए जिसे बनाने में आपने मदद की।
और हमें हमारे सौ करोड़ लिव्र के बदले में क्या मिला?
एक आभारी देश की शाश्वत भक्ति।
रहने दीजिए।
आप अंग्रेज़ों के साथ व्यापार करेंगे और हमें खाली हाथ छोड़ देंगे।
वे लोग इसी शांति को खरीदने आए हैं।
श्रीमान ला काउंट, मेरा इरादा आपको ज़ख़्मी करने का नहीं था।
आपने मुझे ज़ख़्मी नहीं किया है। आपने मुझसे बेहतर चाल चली है।
वह और भी बुरा है।
मैं देश के मामलों में अनुभवहीनता के लिए माफ़ी माँगता हूँ
जिसके कारण हमने बुद्धिहीनता से काम किया।
आप पर हमारा कर्ज़,
आपके बड़े दिलवाले राजा पर, फ़्रांस पर अथाह है।
और क्या यह अफ़सोस की बात नहीं होगी
अगर यह छोटी सी ग़लतफ़हमी हमारे बीच आ जाए?
और अंग्रेज़ों को सोचने दें कि वे लोग सफल हो गए हैं दरार डालने में हमारे...
क्या?
हम किस बारे में हँस रहे हैं?
आप मुझसे और पैसे माँगने वाले हैं, है न?
केवल 60 लाख और।
वह बेहद काम आएँगे।
इसमें कोई शक़ नहीं कि आपकी कांग्रेस इस ऋण की गारंटी देगी।
बिल्कुल।
यह मत कहिए कि आपको अंदर आने से डर लग रहा है।
मैं पानी को पार करने में उतना ही समय लगाता हूँ जितनी ज़रूरत होती है।
जब आप किसी बेक़ार से जहाज़ की रेलिंग पकड़े हुए होंगे,
तब आपको मेरी इस छोटी सी नाव में न बैठने का पछतावा होगा।
मेरा छोटा सा घर है।
उसका अपना ही आकर्षण है।
शायद 30 या 40 कमरे हैं। मुझे याद नहीं है।
मैदान हैं, अस्तबल हैं...
आप शायद जंगल में पेड़ों से बने घर में रहते होंगे।
मेरा घर ईंटों का बना है, एक शहर में है।
अब पता नहीं वह कैसा दिखता होगा, मैं बस कल्पना कर सकता हूँ।
अंग्रेज़ों ने उसे तबाह कर दिया है।
ख़ैर, आप अपना प्रतिशोध ले चुके हैं। आप उन सबको हरा चुके हैं।
शायद वह सच है।
अजीब बात है कि इसमें संतुष्टि नहीं मिली है।
आपको और क्या चाहिए?
बस और।
चाहे वह कुछ भी हो। बस...
बस थोड़ा और।
हम बूढ़े हो रहे हैं, ये वही भावनाएँ हैं।
मेरी भावना है...
कि एक देश है, मैं कहने की हिम्मत करूँगा, जिसे बनाने में मेरा थोड़ा योगदान रहा है
और तब भी मैं 20 सालों से वहाँ नहीं गया हूँ।
तो फिर अब जाने की ज़हमत क्यों उठा रहे हैं?
शायद मैं देखना चाहता हूँ कि यह अमेरिका कैसा है।
और अगर आपको वह पसंद नहीं आया तो?
मैडम।
क्या आप मुझसे शादी करेंगी?
आप बहुत बदमाश हैं।
आप सच कह रहे हैं?
क्या आप सच कह रहे हैं?
क्या मैं सच कह रहा हूँ?
आपके अमेरिका का क्या?
अमेरिका के लिए मेरी वफ़ादारी है, मेरी ख़ुशी नहीं।
ख़ैर, मेरा मानना है कि ऐबे यह काम कर सकते हैं।
मुझे चर्च की भीड़ पसंद नहीं है।
क्या आप हाँ कह रही हैं?
मुझे आप बहुत ज़्यादा पसंद हैं।
लेकिन हम दोनों जानते हैं कि आप सबसे ज़्यादा परेशान करने वाली नस्ल के बिलाव हैं।
वह कौन सी नस्ल होती है?
वही नस्ल जो हमेशा इधर-उधर भाग जाती है, चाहे आप उनसे कितना भी लाड़ लड़ाएँ।
आप देख रहे हैं बाहर क्या चल रहा है?
सुबह तक वह अपने रास्ते जा चुके होंगे।
और आप?
यहाँ बैठकर क़ायर बनने के अलावा आप क्या करेंगे?
हम इस घर को खो देंगे।
हम सब कुछ खो देंगे।
आप जानते हैं क्यों?
क्योंकि सालों से यह मनमोहक किसी ऐसे देश के लिए आपकी जेबें खाली करवाता आया है
जिस देश में आप कभी कदम नहीं रखेंगे।
क्या आपको कुछ कहना है?
पता चला है कि रानी साहिबा ने गले का वह हार कभी खरीदा ही नहीं था।
वह पूरा मामला आत्मविश्वास का था और वह पूरी तरह से निर्दोष हैं।
ठीक है।
मैं ख़ुद यह संभाल लूँगी।
- इन्हें छोड़कर जा रहे हो? - इनका मक़सद पूरा हो चुका है।
शायद तुम इन्हें जिज्ञासु पर्यटकों को दे सकते हो
या इनसे दीवार की दरारें भर सकते हो।
अब, मैं तुमसे ज़ोर देकर कहता हूँ कि मेरी लिखी दवाइयाँ खाते रहना।
समंदर में छह हफ़्ते और सांत्वना के लिए न शक्कर न ही शराब?
और डेक पर रोज़ सैर करना। तुम इसके लिए मेरा धन्यवाद करोगे।
इसके लिए मैं तुम्हें श्राप दूँगा।
ख़ैर, मेरी क़िस्मत अच्छी है कि वह सुनने के लिए मैं पास में नहीं होऊँगा।
और अगर ज़रूरत पड़े तो यह ले लेना।
लेकिन बहुत थोड़ी सी।
ओट्टोमन के मुसलिम फक़ीरों का दावा है कि अफ़ीम से उन्हें आने वाली ख़ुशी का आभास होता है।
क्या तुम ख़ुशी नहीं चाहोगे?
हालाँकि क्या ऐसी ख़ुशी होगी?
अमेरिका के लिए?
- वह लोगों पर निर्भर करेगा। - मेरे लिए।
वही मेरी सबसे बड़ी चिंता रही है।
तुम्हारे बिना वह देश कहाँ होता, हम्म?
वे लोग तुम्हें ज़रूरी आदमी की पदवी देंगे।
सच में?
मैं सोचता हूँ।
और तुम्हारी क़िस्मत में क्या होना लिखा है?
मैं वैसे ही घूमता रहूँगा।
घर वापस नहीं जाओगे?
ख़ैर, मैं विदेश में इतना ज़्यादा रह चुका हूँ, मुझे नहीं लगता मुझे पता है कि घर कहाँ है।
शायद इंग्लैंड में?
ख़ैर, अब आख़िरकार हमने उनसे समझौता कर लिया है।
क्या हमने इसी के लिए काम नहीं किया था?
हमने किया है।
अपने-अपने तरीकों से।
यह सबसे शानदार मदिरा है।
इसे ज़ाया करने में कोई समझदारी नहीं है।
तुम बहुत उदार हो।
मुझे इसी तरह याद रखना।
मुझे तुम्हारी याद आएगी, दोस्त।
तुम हमेशा बहुत प्यारे साथी रहे हो।
तुमसे कोई मिलने आया है।
यह आपके लिए है।
मैडम।
इसमें सब लिखा है।
हर महीने के खर्चे।
हमारी मेहमाननवाज़ी का हर उदाहरण।
क्या मेहमाननवाज़ी का मतलब ही मुफ़्त में देना नहीं होता है?
सालों तक लगातार करते रहें, तो नहीं।
23,654 लिव्र।
एक-एक पंक्ति पढ़िए।
मुझे इसकी सटीकता पर शक नहीं है।
तो फिर मैं इंतज़ार करूँगी, आप जाकर ले आइए।
मेरे पास इतनी राशि नहीं है।
हमने लाखों खो दिए। वे सारे पैसे कहाँ गए?
अमेरिका। श्रीमान शमों, वह जानते हैं।
आपने उन्हें बहकाया, आज़ादी और मुनाफ़े की बातें करके, इसलिए वह...
सही से नहीं सोच सकते हैं।
आप मुझे ऐसी शक्तियों का श्रेय दे रही हैं जो मुझमें नहीं हैं।
अब इनकी बातें सुन लो।
लेकिन मैं आपको आश्वासन देता हूँ कि मैं ख़ुद कांग्रेस से कहूँगा...
आपके पास कितने पैसे हैं?
आपकी जेब में अभी कितने पैसे हैं?
अभी।
यह भैंस के आगे बीन बजाने जैसा है।
तुम दख़ल दे सकते थे।
इससे बाहर रहना ही मुझे सबसे सही लगा।
क्या वह तुम्हारी बग्गी है?
आरतोआ की है।
और क्या-क्या उसका है?
यह केवल आगे बढ़ने का एक ज़रिया है।
किस चीज़ की ओर बढ़ने का?
आप चाहते थे कि मैं अपनी जगह ढूँढ लूँ।
मेरे दिमाग़ में यह नहीं था।
लेकिन मैंने यही चुना है।
कल मैं आपके साथ लु आवर चलूँगा।
उसकी कोई ज़रूरत नहीं है।
आपको सड़क पर अकेले नहीं जाना चाहिए।
ख़ैर, मैं उसकी चिंता नहीं करता।
मिस्टर लेनुआ सालों से मेरा पीछा कर रहे हैं।
मेरे देश छोड़ने जैसी छोटी सी बात से वह रुकेंगे नहीं।
तुम्हारे पिता लंदन में रह रहे हैं।
- मैं जानता हूँ। - तुम जानते हो?
अगर वेर्साय में सही शख़्स से पूछो तो कुछ भी पता लगा सकते हो।
तुम शायद जाकर उससे मिल सकते हो?
क्या आप मेरे साथ कोई संदेश भिजवाना चाहते हैं?
ऐसा कुछ नहीं है जो मैंने पहले न कहा हो।
क्या आपको इतना कठोर दिल होना ज़रूरी है?
आपने ब्रिटेन के साथ शांति-समझौता कर लिया।
क्या आप अपने ही बेटे के साथ ऐसा नहीं कर सकते?
दिल के साथ समझौता नहीं किया जाता।
"अपने दुश्मन को सबसे अच्छी चीज़ जो आप दे सकते हैं वह माफ़ी है।"
जिसने भी वह लिखा था वह बहुत बड़ा बेवकूफ़ है।
तुम्हें यक़ीन है कि तुम्हें यही चाहिए?
यह एक खेल है।
शतरंज की तरह।
मुझे इसे खेलने में मज़ा आता है।
तो फिर मुझे चूमकर अलविदा कहो, बेटे।
हम फिर मिलेंगे।
शायद।
लेकिन, शायद, इस जन्म में नहीं।
प्यारे दादाजी।
ख़ुशी ढूँढना।
लेकिन याद रखना कि तुम कौन हो।
वह अजीब बूढ़ा आदमी कौन था?
अमेरिका का एक महान आदमी।
दो देशों के इस नायक की सभी प्रशंसा करते हैं।
सत्य - हार्वर्ड
सो मैरी ऐज़ वी हैव बीन - मेरे प्यारे पापा के लिए
डॉ. फ़्रैंक्लिन।
आपको परेशान करने के लिए माफ़ी चाहता हूँ,
पर मैंने कल्पना भी नहीं की थी कि इतना कुछ हो जाने के बाद हम एक ही जहाज़ पर सफ़र कर रहे होंगे।
मैंने आपको पहचाना नहीं, जनाब। मैं...
ज़ैक शमों।
ज़ैक।
ज़ैक, बेशक।
तुम...
अमेरिका जा रहा हूँ, हाँ।
आपने मेरे माता-पिता से बात की थी?
तुम्हारी माँ और मैंने खुलकर अलविदा कहा था।
उन लोगों ने मुझे घर से निकाल दिया है।
मुझे सुनकर अफ़सोस हुआ।
मैं उन्हें दोष नहीं दे सकता।
असल में, मैं यही चाहता था।
फ़्रांस में मेरे लिए कुछ नहीं था।
कम से कम ऐसा कुछ नहीं जिसे मैंने बर्बाद न किया हो।
मैं वहाँ कैसे रुक सकता था?
तुम क्या करोगे?
मुझे नहीं पता।
मेरे पास पैसे नहीं हैं।
कुछ सिक्के हैं और पहने हुए कपड़े हैं।
मैं बस इतना जानता हूँ कि मैं अपनी ज़िंदगी से कुछ अलग चाहता हूँ।
किस तरह से?
दुनिया में अपनी राह बनाना चाहता हूँ।
अगर मैं बना सका तो।
मेरे पास जो भी समझदारी है, उसके ज़रिए।
आज़ाद होना चाहता हूँ।
माफ़ कीजिएगा। मैं बेवकूफ़ हूँ।
तुम मेरे जान-पहचान के एक बंदे की तरह बात करते हो।
वह खाली जेब घर से भाग गया था।
उसकी क़िस्मत में क्या था?
उसे मामूली सफलता मिली थी
बहुत कम ग़लतियों के साथ।
वह हमेशा सच नहीं बोलता है या समझदार नहीं है या दयालु नहीं है,
लेकिन उसने उपयोगी जानकारी को बढ़ाने और धरती पर इंसानों को
बेहतर करने के लिए बहुत मेहनत की है।
वह केवल यही प्रार्थना कर सकता है कि परमात्मा उसे ज़्यादा बेरुखी से नहीं आँकेंगे।
तो फिर शायद मेरे लिए उम्मीद है।
तुम्हें अपना मौक़ा मिलेगा।
बाकी तुम पर निर्भर होगा।
जनाब, आपके समय के लिए धन्यवाद और आपका सफ़र सुरक्षित रहे।
ज़ैक।
मेरे कैबिन में अच्छी ब्रांडी रखी है जिसे पीने की मुझे अनुमति नहीं है।
आज शाम को आना।
हम उसे खोलेंगे...
और अमेरिका की बातें करेंगे।
अमेरिका में वापस लौटने के दो साल बाद,
फ़्रैंक्लिन ने, जो 81 वर्ष के थे, संवैधानिक सम्मेलन में सबसे बूढ़े प्रतिनिधि के रूप में कार्य किया।
जब उन्होंने पैरिस और मैडम हेलविशस के साथ बिताए आकर्षक समय के बारे में सोचा
तो उन्हें अफ़सोस की पीड़ा का सामना करना पड़ा।
सन् 1790 में कुछ 20,000 लोग उनके अंतिम संस्कार में शामिल हुए।
फ़्रांस, अपनी ख़ुद की क्रांति के दौर में था,
उसने उनकी याद में तीन दिन का राष्ट्रीय शोक घोषित किया।
एक फ़्रांसीसी गठबंधन को सुरक्षित करने के उनके प्रयासों के लिए,
जो अमेरिकी स्वतंत्रता के लिए महत्वपूर्ण था,
और ग्रेट ब्रिटेन के साथ शांति वार्ता करने के लिए, उन्हें धन्यवाद का एक शब्द भी नहीं कहा गया।
"इस प्रकार हम जिस महान और ख़तरनाक उद्यम में लगे हुए थे,
भगवान भला करे, वह ख़ुशी से पूरा हो गया है,
एक ऐसी घटना जिसे देखने के लिए मैं ज़िंदा रहूँगा, इसकी उम्मीद नहीं थी।
कुछ वर्षों की शांति हमारी ताक़त को बहाल करेगी और बढ़ाएगी;
लेकिन हमारे भविष्य की सुरक्षा हमारी एकदिली और हमारी नैतिकता पर निर्भर करेगी।"
बेंजमिन फ़्रैंक्लिन
उप-शीर्षक अनुवादक : प्रसून